
Betegtájékoztató: Információk a felhasználó számára
Neo-angin cseresznye szopogató tabletta
2,4‑diklór-benzil-alkohol, amilmetakrezol, levomentol
Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza.

· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.

· Feltétlenül tájékoztassa kezelőorvosát, ha tünetei 3‑4 napon belül nem enyhülnek, vagy éppen súlyosbodnak.

A betegtájékoztató tartalma:

1.
Milyen típusú gyógyszer a Neo-angin cseresznye szopogató tabletta és milyen betegségek esetén alkalmazható?

2.
Tudnivalók az a Neo-angin cseresznye szopogató tabletta alkalmazása előtt

3.
Hogyan kell alkalmazni a Neo-angin cseresznye szopogató tablettát?

4.
Lehetséges mellékhatások

5
Hogyan kell az a Neo-angin cseresznye szopogató tablettát tárolni?

6.
A csomagolás tartalma és egyéb információk

1.
Milyen típusú gyógyszer a Neo-angin cseresznye szopogató tabletta és milyen betegségek esetén alkalmazható?
A Neo-angin cseresznye szopogató tabletta a száj és a torok fertőtőtlenítésére használt gyógyszer.
Javallatok:

A Neo-angin cseresznye szopogató tablettát felnőttek, serdülők és 6 évesnél idősebb gyermekek alkalmazhatják a nyálkahártya gyulladásának kiegészítő kezelésére a garatmandula területén, aminek tipikus tünetei a torokfájás, piros, duzzadt torok.
Feltétlenül tájékoztassa kezelőorvosát, ha tünetei 3‑4 napon belül nem enyhülnek, vagy éppen súlyosbodnak.
2.
Tudnivalók a Neo-angin cseresznye szopogató tabletta alkalmazása előtt
Ne alkalmazza a Neo-angin cseresznye szopogató tablettát
· ha allergiás a hatóanyagokra vagy a gyógyszer (6. pontban felsorolt) egyéb összetevőjére.
· 6 éven aluli gyermekek esetében.
Figyelmeztetések és óvintézkedések

A Neo-angin cseresznye szopogató tabletta alkalmazása előtt beszéljen kezelőorvosával vagy gyógyszerészével:
· ha máj- vagy vesebetegségben szenved,
· terhes vagy szoptat.
A nagy mennyiségben alkalmazott benzil-alkohol felhalmozódhat a testében és mellékhatásokat okozhat (úgynevezett metabolikus acidózis) (lásd még „A Neo-angin cseresznye szopogató tabletta benzil-alkoholt tartalmaz” és a „Terhesség, szoptatás és stermékenység” című részeket.
Gyermekek
A Neo-angin cseresznye szopogató tabletta nem adható 6 éven aluli gyermekeknek.

Egyéb gyógyszerek és a Neo-angin cseresznye szopogató tabletta
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
Nincs ismert kölcsönhatása más gyógyszerekkel.

A Neo-angin cseresznye szopogató tabletta egyidejű alkalmazása étellel és itallal
A Neo-angin cseresznye szopogató tabletta az étkezésektől függetlenül alkalmazható.

Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

A Neo-angin cseresznye szopogató tabletta terhesség idején történő alkalmazására vonatkozó klinikai adatok nem állnak rendelkezésre. Az adatok elégtelensége miatt nem lehet teljesen kizárni a magzatra vonatkozó kockázatokat. Ezért terhesség időszakában, valamint szoptatás alatt a készítmény alkalmazása nem ajánlott.
Nagy mennyiség fogyasztása esetén a benne lévő benzil-alkohol felhalmozódhat a szervezetében és mellékhatásokat okozhat (lásd még a „Figyelmeztetések és óvintézkedések” és „A Neo-angin cseresznye szopogató benzil-alkoholt tartalmaz” című részeket.
A készítmény hatásai a gépjárművezetéshez és a gépek kezeléséhez szükséges képességekre
A gépjárművezetéshez és a gépek kezeléséhez szükséges képességekre gyakorolt hatást nem észleltek.

A Neo-angin cseresznye szopogató tabletta kosnil vörös A (E124) színezékettartalmaz
A Neo-angin cseresznye szopogató tabletta kosnil vörös A(E124) színezéket tartalmaz, ami allergiás reakciókat okozhat.

A Neo-angin cseresznye szopogató benzil-alkoholt tartalmaz
Ez a gyógyszer, szopogató tablettánként nagyon alacsony dózisban, 0,30 mg benzil-alkoholt tartalmaz (a cseresznyearoma összetevője). A benzil-alkohol allergiás reakciót okozhat.
Ha Ön terhes vagy szoptat, vagy ha máj- vagy vesebetegségben szenved, kérje ki kezelőorvosa vagy gyógyszerésze tanácsát. Erre azért van szükség, mert a nagy mennyiségben alkalmazott benzil-alkohol felhalmozódhat a testében és mellékhatásokat okozhat (úgynevezett metabolikus acidózis) (lásd még „Figyelmeztetések és óvintézkedések” és „Terhesség, szoptatás és termékenység” című részeket.
A Neo-angin cseresznye szopogató butil-hidroxianizolt (E320) tartalmaz
A gyógyszerben lévő cseresznyearoma butil-hidroxianizolt (E320) is tartalmaz, ami nyálkahártya irritációt okozhat.

A Neo-angin cseresznye szopogató tabletta izomaltot (E953) tartalmaz
A Neo-angin cseresznye szopogató tabletta 2,58 g izomaltot (E953) is tartalmaz cukorpótlóként, melynek kalóriaértéke 6 kcal‑nak (26 kJ) felel meg, amit cukorbetegség (diabétesz mellitusz) esetén figyelembe kell venni. 
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel kezelőorvosát, mielőtt elkezdi szedni ezt a gyógyszert.
Az izomalt enyhe hasmenést okozhat.
3.
Hogyan kell alkalmazni a Neo-angin cseresznye szopogató tablettát
Ezt a gyógyszert mindig pontosan a betegtájékoztatóban leírtaknak vagy az Ön kezelőorvosa vagy gyógyszerésze által elmodottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét.
Amennyiben a kezelőorvos másképpen nem rendeli, kövesse az alábbi adagolási utmutatót:
Felnőtteknek, serdülőknek és 6 év feletti gyermekeknek 2‑3 óránként 1 tablettát kell lassan elszopogatni. A napi adag legfeljebb 6 tabletta lehet.

Ha az előírtnál több Neo-angin cseresznye szopogató tablettát alkalmazott
Túladagolási esetek nem fordultak elő a készítménnyel.
Amennyiben több szopogató tablettát alkalmazott és nemkívánatos hatásokat észlelt, keresse fel kezelőorvosát, vagy a legközelebbi kórház sürgősségi osztályát. A tabletta dobozát vigye magával.
Ha elfelejtette alkalmazni a Neo-angin cseresznye szopogató tablettát
Ha elfelejtette a Neo-angin cseresznye szopogató tablettát alkalmazni vagy kevesebbet alkalmazta, folytassa az alkalmazást a következő adagtól.

Ne alkalmazzon kétszeres adagot a kihagyott szopogató tabletta pótlására.
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát, vagy gyógyszerészét.

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

A Neo-angin cseresznye szopogató tabletta alkalmazásakor az alábbi mellékhatások fordulhatnak elő:
Nagyon ritka (10 000 betegből legfeljebb 1‑et érinthet): gyomorpanaszok és a szájüreg nyálkahártyájának irritációja előfordulhat.
Nem ismert (a rendelkezésre álló adatokból a gyakoriság nem állapítható meg): allergiás reakciók, például a száj vagy a nyelv duzzanata (ödéma).

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Neo-angin cseresznye szopogató tablettát tárolni
A gyógyszer gyermekektől elzárva tartandó.
A dobozon és a buborékcsomagoláson feltüntetett lejárati idő (EXP:) után ne alkalmazza ezt a gyógyszert. A lejárati idő az adott hónap utolsó napjára vonatkozik.

Legfeljebb 25 °C‑on tárolandó.

A nedvességtől való védelem érdekében az eredeti csomagolásban tárolandó.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Neo-angin cseresznye szopogató tabletta:
· A készítmény hatóanyagai: 2,4‑diklór-benzil-alkohol, amilmetakrezol, levomentol.
Egy szopogató tabletta 1,20 mg 2,4‑diklór-benzil-alkoholt, 0,60 mg amilmetakrezolt és 5,90 mg levomentolt tartalmaz.

· Egyéb összetevők: borsosmentaolaj, izomalt (E953), borkősav, cseresznyearoma, ami többek között benzil-alkoholt és butil-hidroxianizolt (E320) is tartalmaz, kosnil vörös A (E124), indigotin (E132).
Milyen a Neo-angin cseresznye szopogató tabletta külleme és mit tartalmaz a csomagolás?
Piros színű, kerek, mindkét oldalán domború felületű, kissé átlátszó szopogató tabletta.

12 db, 16 db, 24 db vagy 48 db szopogató tabletta buborékcsomagolásban és dobozban.
Nem feltétlenül mindegyik kiszerelés kerül kereskedelmi forgalomba.
A forgalomba hozatali engedély jogosultja és a gyártó
A forgalomba hozatali engedély jogosultja:

DIVAPHARMA GmbH

Motzener Str. 41
12277 Berlin
Németország

A gyártó:

Klosterfrau Berlin GmbH

Motzener Str. 41

12277 Berlin

Németország
OGYI-T-10365/03
(12× buborékcsomagolásban)
OGYI-T-10365/04
(16× buborékcsomagolásban)
OGYI-T-10365/05

(24× buborékcsomagolásban)
OGYI-T-10365/06

(48× buborékcsomagolásban)

